لکھنو نجف پرواز شروع

تقریباً 16 سال کے بعد لکھنو سے نجف اشرف کے لئے پرواز شروع کردی گئی۔

خبر کا کوڈ: 3661

تاریخ: 15 February 2019 - 13:36

مقدس دفاع نیوز ایجنسی کی بین الاقوامی رپورٹر رپورٹ کے مطابق، لکھنئو سے نجف اشرف کے لئے پرواز کا سلسلہ شروع کرنے کی تقریب سے ہندوستان کےمرکزی وزیر داخلہ راج ناتھ سنگھ نے کہا کہ لکھنؤ اور نجف کے درمیان شروع ہوئی ائیرانڈیا کی اڑان دونوں ممالک کے رشتوں کو مزید استوار کرے گی اور یہ اڑان دونوں ممالک کے درمیان دوطرفہ تعلقات کے نئے باب کا آغاز ثابت ہوگی ۔

راجناتھ سنگھ  نے کہا کہ دونوں ممالک کے درمیان عقیدت مندوں، پیشہ وروں اور سیاحوں کے لمبے عرصے سے چلا آرہا مطالبہ آج پورا ہوا۔

واضح رہے کی فی الحال یہ پرواز ہفتے میں دو دن دہلی سے ہو کر نجف اشرف پہنچے گی اور لکھنئو میں مسافرین کی تعداد میں اضافہ ہونے پر اسے براہ راست لکھنئو سے نجف کے لئے شروع کر دیا جائے گا۔

پیغام کا اختتام/